**GRADSKA KNJIŽNICA „MATO LOVRAK“,**

**Ivana Nepomuka Jemeršića 1, Grubišno Polje.**

URBROJ: 2127-1-25/53-25

Grubišno Polje, 17. ožujka 2025.

Na temelju članka 20. stavka 6. Zakona o knjižnicama i knjižničnoj djelatnosti („Narodne novine“ br. 17/19, 98/19, 114/22 i 36/24) i članka 34. Statuta Gradske knjižnice „Mato Lovrak“ („Službeni glasnik“ Grada Grubišnoga Polja br. 5/19), Upravno vijeće Gradske knjižnice „Mato Lovrak“ dana 17. ožujka 2025. godine raspisuje

**J A V N I N A T J E Č A J**

**za imenovanje ravnatelja/ice Gradske knjižnice „Mato Lovrak“**

Raspisuje se Javni natječaj za imenovanje ravnatelja/ice Gradske knjižnice „Mato Lovrak“ – 1 izvršitelj/ica – puno radno vrijeme, na mandatno razdoblje od 4 (četiri) godine.

Na natječaj se mogu prijaviti osobe oba spola.

Osoba koja će biti imenovana za ravnatelja/icu, obavljat će poslove sukladno Statutu Gradske knjižnice „Mato Lovrak“ opisane za radno mjesto ravnatelja – knjižničara.

Osoba koja će biti imenovana za ravnatelja/icu mora ispunjavati slijedeće uvjete:

* diplomski sveučilišni studij ili integrirani prijediplomski i diplomski sveučilišni studij ili specijalistički diplomski stručni studij ili s njim izjednačen studij
* položen stručni knjižničarski ispit
* najmanje 5 godina rada u knjižnici
* stručne, radne i organizacijske sposobnosti

Iznimno od članka 20. stavka 9., a u skladu sa stavkom 10. članka 20. Zakona o knjižnicama i knjižničnoj djelatnosti („Narodne novine“, br. 17/19, 98/19, 114/22 i 36/24), ako se na ponovljeni natječaj ne javi osoba koja ima propisane uvjete za Ravnatelja Knjižnice, može se na temelju predloženog četverogodišnjeg plana rada imenovati osoba koja ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, uz uvjet polaganja stručnog knjižničarskog ispita u roku od 3 (tri) godine od dana imenovanja.

Uz pisanu Prijavu na Javni natječaj, kandidat je obvezan priložiti:

1. životopis
2. dokaz o državljanstvu (presliku domovnice ili osobne iskaznice)
3. dokaz o stručnoj spremi (diploma ili potvrda)
4. dokaz o radnom iskustvu (elektronska radna knjižnica, ugovor o radu ili potvrda poslodavca)
5. dokaz o položenom knjižničarskom ispitu
6. uvjerenje o nekažnjavanju (ne starije od 6 mjeseci)
7. prijedlog programa rada za naredne četiri godine

Prijave s dokazima o ispunjavanju uvjeta podnose se u roku od 8 dana od dana objave Javnog natječaja u Narodnim novinama, na adresu: „Gradska knjižnica „Mato Lovrak“, Ivana Nepomuka Jemeršića 1, Grubišno Polje, s naznakom: „Prijava na Javni natječaj za imenovanje ravnatelja/ice Gradske knjižnice „Mato Lovrak“.

Po isteku roka za prijave na Javni natječaj, utvrditi će se koje su prijave potpune i pravodobne, a prijave koje nisu sadržavale potpunu dokumentaciju ili su zaprimljene izvan roka će se odbaciti.

Prijavljeni kandidati koji ispunjavaju formalne uvjete Javnog natječaja pozvati će se na testiranje javnom objavom na mrežnoj stranici Gradske knjižnice „Mato Lovrak“ ([www.gkml.hr](http://www.gkml.hr).)

Upravno vijeće Gradske knjižnice „Mato Lovrak“ uputiti će Gradonačelniku Grada Grubišnoga Polja prijedlog kandidata koji ispunjava formalne uvjete i zadovoljio je na testiranju u roku od 30 dana od dana isteka roka za prijavu.

Gradonačelnik Grada Grubišnoga Polja donosi odluku o imenovanju ravnatelja, o čemu će svi kandidati koji ispunjavaju formalne uvjete i pristupili su testiranju dobiti pisanu obavijest.

**Predsjednik Upravnog vijeća**

**Jurica Pušić**